ועדת העבודה והרווחה, כנסת 25, פרוטוקול מספר 105, 2023-11-01 00:00

ישראל אייכלר: בוקר טוב, אני מתכבד לפתוח את ועדת העבודה והרווחה

ישראל אייכלר:  דיון מעקב לסיכום הדיון הקודם שקיימנו ביחד עם וועדת העבודה והרווחה, והוועדה לחיזוק הנגב והגליל, בראשות חבר הכנסת מיכאל ביטון

ישראל אייכלר:  הנושא היה המצוקה והמצב של התושבים שבאופן טבעי המלחמה היא עכשיו בדרום ובצפון, נגב וגליל

ישראל אייכלר:  כדי למנוע מצבים של טראומות או דברים כאלה, איך להתמודד איתם, היה לנו דיון ארוך וממצה

ישראל אייכלר:  עכשיו נסכם את הדיון הזה

ישראל אייכלר:       בבקשה, חבר הכנסת ביטון

הוועדה המיוחדת: תודה, יושב-ראש הוועדה, חבר הכנסת ישראל אייכלר

הוועדה המיוחדת:  אנחנו פה בדיון דחוף, וחשוב שאנחנו עושים את המעקב, כי לצערי עוד לא שמענו ממשלת ישראל שקם מטה אחוד, מרכז שליטה שמחבר את כלל משרדי הממשלה לתיאום וטיפול יעיל בסוגיית הטראומה

הוועדה המיוחדת:  אנחנו חייבים לשמוע מהממשלה שמשרד הבריאות, החינוך, הרווחה, הביטוח הלאומי וכל גורם אחר שמשפיע על האפשרות לטפל באלפי נפגעי טראומה, מתואם ועובד באופן יעיל כפי שהוקמו מטות לסוגיות שונות, או בפיקוד העורף או בממשלה

הוועדה המיוחדת:  אנחנו רוצים לראות משל"ט טראומה שתפקידו – איתור, זיהוי, מיפוי, טיפול, מימון, תיאום בין גופים

הוועדה המיוחדת:  יש המון עשייה בטראומה, גם של הממשלה, וגם של עמותות, עשייה יפה, אבל החשש – זו נפילה בין הכיסאות ועבודה לא יעילה כי אין מבט כולל על הסוגיה הזאת בהיבט הממשלתי

הוועדה המיוחדת:  מה שלא יטופל בטראומה בשבועות הראשונים, יהפוך לפוסט טראומה לשנים, ויעלה למדינה מיליונים

הוועדה המיוחדת:       אם הממשלה תקים מטה כזה, וכלל נציגי המשרדים עובדים, כולל פיקוד העורף, אנחנו יודעים שיש מיפוי מלא איפה הטראומה, איפה הנפגעים, יש פרו-אקטיביות פה בלהגיע אליהם

הוועדה המיוחדת:  לא מספיק שישיבו לנו שיש מוקד לער"ן, ויש מוקד לנט"ל, ויש מוקד לקואליציה לטראומה, זה לא מספיק, כי זה האדם יחייג ויבוא

הוועדה המיוחדת:  אבל מה עם האיש השקט, החבוי באיזה צימר, או במלון, או בביתו, ואנחנו לא פרו-אקטיביים להגיע אליו בשבועות הקריטיים? אם נטפל בו שניים, שלושה מפגשים עכשיו, אולי נחסוך את העתיד של פוסט-טראומה כל חייו, זה ידוע בטיפול

הוועדה המיוחדת:  לכן אנחנו מחכים ששר הבריאות יעלה ויציג האם בכוונתו להוביל משל"ט כזה מתואם

הוועדה המיוחדת:  ויש עוד גופים שפעם קודמת לא זכו להציג את העשייה שלהם בתחום

הוועדה המיוחדת:  אבל הכי חשוב זה התיאום והראייה הממשלתית הכוללת

ישראל אייכלר: אני רוצה שמשרד הבריאות התייחס לדברים של חבר הכנסת ביטון

ישראל אייכלר:       בבקשה, עובדת סוציאלית, סגנית מנהלת מח' חירום וטראומה

נופר קין: אני רוצה לעשות מיפוי קצר שאני חושבת שיעשה סדר

נופר קין:  אני כן חושבת שבסופו של דבר יש קווים שעובדים לאורך השנים, ואזרחי מדינת ישראל מכירים אותם

נופר קין:  יש מרכזי חוסן והקופות שמכירים, אבל אני רגע יעשה סדר

נופר קין:  לכל אזרחי מדינת ישראל, יש היום קו סיוע חם שעובד גם של ער"ן, שהוא באופן כללי למצוקות

נופר קין:  יש קו של נט"ל של נפגעי איבה

נופר קין:  יש לנו את הקו של סער שהוא נמצא ברשתות

נופר קין:  בעצם, יש מבחני תמיכה שתומכים בקווים האלה לאורך השנים

נופר קין:       מעבר לזה, יש לנו את הטיפול לכל אזרחי מדינת ישראל של הקופות

נופר קין:  כל אזרח, רשאי להתקשר –     

ישראל אייכלר: כן

ישראל אייכלר:  זה יש לנו בכל ימות השנה

ישראל אייכלר:  חבר הכנסת ביטון, הוא שואל על המלחמה

נופר קין: הרחבנו את זה סביב המלחמה בקופות

נופר קין:  מעבר לזה, פתחנו קו של ריצ'ינג-אאוט, שהוא בעצם מאתר את האנשים שהיו במסיבה

נופר קין:  את האנשים בדרום, כדי להגיע בדיוק לאותם אנשים

נופר קין:  כבר יצרו קשר עם כמעט 10 אלפים איש

נופר קין:  מתוך זה 6,200 ענו, חלק ביקשו מענה קצר, וחלק הופנו למרכזי החוסן

נופר קין:  מעבר לזה, יש לנו את כל מרכזי החוסן שבעצם אנחנו גם הרחבנו את המענה

נופר קין:  היה מרכזי חוסן בדרום

נופר קין:  היה מרכזי חוסן ביהודה ושומרון

נופר קין:  מרכזי חוסן בצפון, ובעצם, יותר צעירים אבל מאוד מתרחבים

נופר קין:  פתחנו את המרכז חוסן ארצי טיפולי

ירון עמוס לוי: חשוב לציין שהוא יכול לתת מענה ל-2,200

ירון עמוס לוי:  אם תקצבו את זה ל-2,200, זה יכול לתת שרות אולי ל-2,200 אנשים שפונים

נופר קין: בנינו את זה כמודל מודולרי, בהבנה שאנחנו רוצים להוציא אותו קודם כל לפועל כמה שיותר מהר

נופר קין:  הקואליציה יחד עם ער"ן, עבדו מאוד קשה כדי לייצר קו ראשון שעונה ככה לאנשים שמתקשרים, וממפה אם זה צריך ללכת למרכזי החוסן בדרום, או צריך ללכת למרכז חוסן ארצי טיפולי

הוועדה המיוחדת: נופר,  אתם לוקחים אחריות על כלל נפגעי הטראומה במדינה? ואתם לוקחים אחריות על זה שעובדי משרד הרווחה, ועובדי ביטוח לאומי, ועובדי פיקוד העורף יתאמו מולכם את הטיפול בטראומה? או שאת אומרת מה שאנחנו יודעים לעשות זה מה שאנחנו, משרדים אחרים זה לא אנחנו

הוועדה המיוחדת:  השאלה השנייה, מה עם אלה שלא פנו למוקד? מיהו פרו-אקטיבי להגיד – יש לי פה מישהו בבית המלון שלא מדבר חודשיים

הוועדה המיוחדת:  תעני לי על השאלה הראשונה, אם זה לא בסמכותך, אנחנו נחכה למישהו מהמשרד

נופר קין: אנחנו עובדים מאוד קשה לתכלל את המענים הן ברמת הרשויות, מרכזי החוסן והקופות נמצאים שם, ומנסים לתכלל יחד עם הרווחה והחינוך

נופר קין:  אני גם חושבת, וזה עלה בהרבה מאוד דיונים, שבסופו של דבר, גם צריכה להיות אמירה ממשלתית שמי מתכלל את האירוע

מיכל מרים וולדיגר: אני חייבת לומר משהו

מיכל מרים וולדיגר:  סליחה על ההתפרצות

ישראל אייכלר: קודם אנחנו נשים את הדיון על בסיס מקצועי

ישראל אייכלר:  לאחר מכן נשמע את כל חברי הכנסת

הוועדה המיוחדת: את יכולה לחזור על המשפט הזה שאת חושבת שצריכה להיות ראייה ממשלתית? זה אולי במילים אחרות מה שאנחנו אומרים

נופר קין: נכון

נופר קין:  במענה אמרו שבעצם פיקוד העורף – אני מתייחסת למלונות

נופר קין:  פיקוד העורף אמור להיות מנהלי מלון

נופר קין:  בסופו של דבר, יש פערים

נופר קין:  אני חושבת שכן צריך להבין, משרדי הממשלה עובדים מאוד קשה

נופר קין:  אנחנו עובדים מול הרווחה

נופר קין:  אנחנו עובדים מול החינוך

נופר קין:  זה לא באיזשהו ואקום

נופר קין:  אבל אני חושבת שהפעולות הם מאתגרים

נופר קין:  אני לא אגיד לך שהכול פתור

ישראל אייכלר: אני רוצה לעשות סדר

ישראל אייכלר:  אני רציתי לדעת אם יש עוד גורם ממשלתי שרוצה להביע דעה מלבד משרד הבריאות

ישראל אייכלר:  התשובה ברורה

הוועדה המיוחדת:  אמרת משפט פוזיטיבי – שאת חושבת שצריך שיהיה משהו

הוועדה המיוחדת:  שצריך להקים משהו

נופר קין: לא להקים

ישראל אייכלר: הפקידים צריכים לקבל סמכות של לתכלל את האירוע, וזה מה שהם צריכים לעשות

מיכל מרים וולדיגר: לא

מיכל מרים וולדיגר:  היא אמרה שהממשלה צריכה להחליט מיהו הגורם המתכלל

ישראל אייכלר: הממשלה זה הם

ישראל אייכלר:  אין ממשלה אחרת והם הפקידים של הממשלה כל ימות השנה

ישראל אייכלר:  והם צריכים לעשות את זה גם בזמן חירום, ודווקא בזמן חירום

מיכל מרים וולדיגר: תודה על הדיון

מיכל מרים וולדיגר:  אני רוצה להתייחס בגדול, אחר-כך לנושא הספציפי

מיכל מרים וולדיגר:  אני כ-20 שנה מתייחסת, מטפלת ודואגת וחיה את עולם בריאות הנפש

מיכל מרים וולדיגר:  בריאות הנפש זה לא רק אותם אנשים עם נכות שבאמת במצב כרוני

מיכל מרים וולדיגר:  אלא כולנו זקוקים לחוסן, כולנו לבריאות הנפש

מיכל מרים וולדיגר:  שלוש שנים אני עושה את זה מהכנסת

מיכל מרים וולדיגר:  זה הדגל שלי

מיכל מרים וולדיגר:  אני לא מתביישת בזה, אני גאה בזה

מיכל מרים וולדיגר:  הולכת מוועדה לוועדה, ממשרד למשרד וצועקת את זה, צורחת את זה, צווחת את זה, בוכה על זה, ושום דבר לא מתקדם

מיכל מרים וולדיגר:  צר לי לומר את זה

מיכל מרים וולדיגר:  אני גם רוצה לפנות אלינו חברי הכנסת

מיכל מרים וולדיגר:  אני היום נמצאת בכנסת, עכשיו, הרגע, וצריכה לכתת את רגליי בין כמה וכמה ועדות, כי כל ועדה היום פתאום מדברת על בריאות הנפש, ושוב, זה שוב מפוזר

מיכל מרים וולדיגר:  גם עבודה והרווחה מתעסקים בבריאות הנפש

מיכל מרים וולדיגר:  גם כלכלה מתעסקת בזה

מיכל מרים וולדיגר:  גם בריאות מתעסקת עם זה

מיכל מרים וולדיגר:  זה בדיוק מה שאתה אומר, חבר הכנסת מיכאל ביטון, חברי היקר, גם בכנסת זה לא מתנהל כמו שצריך, זה מפוזר

מיכל מרים וולדיגר:  וזה לא הגיוני

מיכל מרים וולדיגר:       אני רוצה לומר זה לא רק הנושא הכספי שהולך פה לאיבוד, הרבה כספים מתבזבזים בחינם על סתם, על כלום, כי זה כפל טיפולים

מיכל מרים וולדיגר:  הייתי בוועדה הקודמת והמשטרה דיברה

מיכל מרים וולדיגר:  הם פתחו במכרז כי הם רוצים  עוד עובדים סוציאליים, עוד פסיכיאטרים, ועוד פסיכולוגים

מיכל מרים וולדיגר:  משרד הבריאות צריך עוד

מיכל מרים וולדיגר:  כל אחד לוקח את העוגה שלו, ומציע מכרז אחר, והכול שם בלגאן אחד גדול

מיכל מרים וולדיגר:  צריך משרד אחד שיתכלל את כל האירוע, כולל שיתכלל את החינוך, כדי למנוע פוסט טראומה, כדי לבנות חוסן, זה צריך להתחיל בחינוך, וזה צריך להמשיך הלאה ברווחה, בבריאות, ובכל מקום שהוא

מיכל מרים וולדיגר:  ולכן, משרד אחד צריך לתכלל את זה, והוא יעבוד מול משרד החינוך

מיכל מרים וולדיגר:  והוא יעבוד מול משרד הרווחה

מיכל מרים וולדיגר:  והוא יעבוד מול המשטרה, והוא יעבוד עם כל המשרדים

מיכל מרים וולדיגר:  אחד, אחד שמתכלל, ולא כל משרד יחזיק לו פסיכולוגים, פסיכיאטרים  וכו'

מיכל מרים וולדיגר:  זה צריך להיות משהו אחד ספציפי

ישראל אייכלר: ואם האחד הזה לא מספק את השרות, אז צריך מישהו אחר לעשות את זה

הוועדה המיוחדת: מיכל, ברגע שנשמע את הממשלה שיש לה משרד אחד מתכלל, אני לא אעסוק בזה

הוועדה המיוחדת:  אני נכנסתי לאירוע כי יש ריבוי גופים וריבוי משרדים, ואי-אפשר שלא תהיה תפיסה ארצית לדבר

הוועדה המיוחדת:  ברגע שיהיה – לא נעסוק בזה

מיכל מרים וולדיגר: לגבי המוקדים, אני מסכימה

מיכל מרים וולדיגר:  משרד אחד צריך לתכלל, אבל גם מול משרד החינוך

מיכל מרים וולדיגר:  הכול צריך להיות אצל גורם אחד והוא יתכלל

מיכל מרים וולדיגר:  הרי זה בסך הכול משאב שהוא מוגבל

מיכל מרים וולדיגר:  אחד צריך לטפל בזה, ולא כל משרד יתחיל במשיכות לפה לשם, אנשי מקצוע וכו'

מיכל מרים וולדיגר:  לגבי המוקד

מיכל מרים וולדיגר:  אני נכנסתי לאתר הממשלה, אני מסתכלת רגע מהזווית של האזרח, האזרח צריך משהו

מיכל מרים וולדיגר:  אני מדברת על חוסן

מיכל מרים וולדיגר:  חוסן של קהילה

מיכל מרים וולדיגר:  בן-אדם צריך משהו - הוא נכנס למוקדים בממשלה, יש משרד אחד, שתיים, שלוש, כל אחד מהם מחזיק 18 מוקדים, לאן הוא התקשר? הוא לא יודע לאן להתקשר בכלל מרוב שיש לו בלגאן

מיכל מרים וולדיגר:  אז הוא מתקשר למוקד אחד בתוך משרד האוצר, זה לא אנחנו, זה המוקד האחר במשרד האוצר

מיכל מרים וולדיגר:  המוקדים האלה הם קטסטרופה

ישראל אייכלר: אני לא רוצה לקלקל את התמונה הזוועתית שאת מייצגת

ישראל אייכלר:  היו פה דיונים על העניין הזה של המוקדים

ישראל אייכלר:  יש מוקד אחד שמפנה לכל המוקדים בממשלה

ישראל אייכלר:  אני מתנצל שאני צריך לייצג את הממשלה, יהיה פה השר וידבר

ישראל אייכלר:  אבל זה שאת אומרת שכל אחד צריך לדעת 20 מוקדים זה לא נכון

מיכל מרים וולדיגר: הוועדה הזאת עסוקה בחוסן, חוסן מונע טראומה

מיכל מרים וולדיגר:  אני אומרת שאזרח לא צריך לחשוב רגע, חוסן שייך למשרד הרווחה, אוקיי

מיכל מרים וולדיגר:  אני אפנה למשרד הרווחה ואני אחפש

מיכל מרים וולדיגר:  צריך מוקד אחד

מיכל מרים וולדיגר:  אני חיפשתי, לא מצאתי

ישראל אייכלר: יש מוקד אחד שמפנה לכל המוקדים

דבורה ביטון: יש את כוכבית 5486 שהוקם על ידי משרד הבריאות וביטוח לאומי, הוא בנושא הטראומה

מיכל מרים וולדיגר: צריך אחד שמתכלל

מיכל מרים וולדיגר:  אני הגעתי ביום הראשון של המלחמה למוקד 105, שעבד טוב

מיכל מרים וולדיגר:  אמרתי להם – כל משפחה שמתקשרת היא אומרת אני רוצה לתת מידע, או לקבל מידע

מיכל מרים וולדיגר:  הם העבירו הלאה

מיכל מרים וולדיגר:  הם בעצמם לא נותנים את המידע

מיכל מרים וולדיגר:  ברגע שמישהו נכנס כבר לתוך האירוע, תלוו אותו

מיכל מרים וולדיגר:  לא צריך עוד מוקדים

מיכל מרים וולדיגר:  אבל הם אומרים לא, זה לא אנחנו

מיכל מרים וולדיגר:  כדי לקבל, אתה צריך לעבור לעוד מוקד, ולעוד מוקד

מיכל מרים וולדיגר:  המשפחות צריכות לדעת כתובת אחת בלבד שאנשים מתחת יידעו לאן לכוון, אבל לא האזרח

מיכל מרים וולדיגר:  ככה בונים חוסן

מיכל מרים וולדיגר:  וככה מונעים טראומה, ומונעים פוסט טראומה

מיכל מרים וולדיגר:  קהילה, הסדר ברור, אמון, זה מה שצריך להיות

ישראל אייכלר: היית בדיון שהיה פה שכל רשות יהיה לה מתאם קהילה שהוא יתאם לכל אזרח ואזרח

ישראל אייכלר:  הוא יהיה אחראי על כל המצוקות של כל אזרח שמצלצל, והוא יודע את כל האנשים שמטפלים בכל המשרדים

ישראל אייכלר:  יש להם כבר 46 אנשים כאלה, ביקשנו שיהיה בכל הרשויות

ישראל אייכלר:  אז אני מעדכן אותך שזה יהיה טוב ממה שאת מציגה עכשיו, כי עכשיו זה אולי בלגאן, אבל ב-46 עיריות יש כבר כזה אדם שפונים, הוא מקבל את כל הפניות, הוא יודע עם מי לפנות, ואנחנו רוצים שזה יהיה בכל רשויות מקומיות

ישראל אייכלר:       בבקשה, חברת הכנסת דבי ביטון

דבורה ביטון: כבוד היושב-ראש, חבריי היקרים, ברשותכם אני אפתח בתנחומיי על מותם של החיילים היקרים שלנו שציוו לנו ומצווים לנו במותם חיים, מותם לא יהיה לשווא

דבורה ביטון:  אני כמפונת העוטף בשדרות, קשה לי לומר, אבל להגיד להם תודה, בעצם, מותם כנראה יאפשר לנו לחיות את החיים הנורמליים לאחר מכן

דבורה ביטון:  כמו כן, אני מוסרת החלמה מהירה לכל החיילים, ומתפללת שכולם ישובו הביתה עם החטופים שלנו  והנעדרים

ישראל אייכלר:  אמן ואמן

ישראל אייכלר:  את אומרת את זה בשם כולנו

דבורה ביטון: אני בהחלט מתחברת למה שנאמר על-ידי חברי חבר הכנסת ביטון, וחברת הכנסת מיכל

דבורה ביטון:  אדוני, אני רוצה להציג את זה דווקא מהכובע גם שלי, וגם כמי שהייתה 12 שנים אחות במקצוע

דבורה ביטון:  אני מסתכלת פה סטטיסטית, כתוב – ער"ן, 77% מהפונים זה בגלל טראומה קשה

דבורה ביטון:  אני יכולה להגיד לאדוני היום שבמדינת ישראל יש כבר מאה אחוז, משום שהמתועבים שמשליכים היום את הקסאמים, כבר לא מבדילים בין תל-אביב, ירושלים, שדרות, ואנחנו רואים בכל ערב את המטחים

דבורה ביטון:  אני שומעת אנשים שמתגוררים באזור המרכז, בתל-אביב, חסרי אונים, חלקם בכלל אין להם ממדים

דבורה ביטון:  אבל עצם האירוע שקרה עכשיו, שזה אירוע אחר, שונה, שההתייחסות שלו צריכה - זה לא עוד טראומה אדוני

דבורה ביטון:  קודם כל צריך לעשות את ההבדלה

דבורה ביטון:  יש את הגוש הדרומי שנפגע, והטראומה שלו היא מעבר, כי היו שם רציחות

דבורה ביטון:  גם אם אתה לא נרצחת, אבל אתה יודע שחייך ניתנו במתנה על-ידי האל הקדוש

דבורה ביטון:  ולכן אני חושבת שמשהו פה הולך לאיבוד

דבורה ביטון:  וכפי שנאמר יש חלק שיפנו, הרבה לא פונים

דבורה ביטון:  לא יודעים איך לפנות, וחייב לעשות את זה בצורה מסודרת, משכילה

דבורה ביטון:  כפי שחברתי מיכל אמרה, כן, אדוני, המון כספים נשפכים, הם פשוט לא מנווטים נכון

דבורה ביטון:  הגיע הזמן שתהיה תוכנית עבודה מסודרת

דבורה ביטון:  הפניות האלה זה גם טראומה, יש לנו גם לנסות

דבורה ביטון:  ויש לנו אנשים עם מוגבלויות שצריכים תשובות

דבורה ביטון:       ולכן, אדוני, מה שקורה היום, ההתפזרות של מוקדים רבים, או מוקד אחד שיכיל עליו את כל הנושא הזה הוא לא נכון

דבורה ביטון:  אדוני, אני מאוד מבקשת, ואגב, מה שהועלה כאן על ההתפזרות במשרדים, שכן הוועדה שלנו צריכה לנהל, אבל שיהיו אנשים קבועים פה, מכלכלה, מבריאות, כדי שנעשה תוכנית עבודה נכונה

דבורה ביטון:  מה שהיה זה לא מה שיהיה

דבורה ביטון:  המציאות של מדינת ישראל השתנתה

דבורה ביטון:  זה משהו אחר

דבורה ביטון:  זה אירוע קשה שגם אדם בתל-אביב יכול להיות טראומתי מעצם הידיעה, וממה שהוא ראה היום בטלוויזיה, והסרטונים שנחשפו, והקטסטרופה

דבורה ביטון:  יש לעשות הבדלה שכל מוקד, אבל זה לא מוקד אחד, זה אולי אזורי, אולי העירייה צריכה לקחת - - -      

ישראל אייכלר: קודם כל יש בכל עירייה, לכן דיברנו על זה שבכל עירייה יהיה בן-אדם שהוא מתכלל את כל הפניות של כל האנשים בכל המצוקות

מיכל מרים וולדיגר: דבי, מוקד אחד זה לא שהוא יטפל

מיכל מרים וולדיגר:  הוא מתכלל

מיכל מרים וולדיגר:  הוא התמנון

ירון לוי: אני מסכים איתך

ירון לוי:  חייב שיהיה מוקד אחד שמתכלל את הדבר הזה

דבורה ביטון: וגם לוודא שאנשי המקצוע הנכונים נמצאים שם

דבורה ביטון:  זה מאוד חשוב

דבורה ביטון:  בסוף אנחנו צריכים אנשים שיודעים לתת תשובה, ולא אומרים להם את תיגש לזה, יש איזה מתנדב שהוא נחמד, שהוא רוצה לעשות

דבורה ביטון:  לא, אנחנו צריכים אנשי מקצוע שיעזרו לאנשים האלה לצאת מהטראומה

ישראל אייכלר: העבירו לי עכשיו את מוקד המענה הממשלתי המרכזי

ישראל אייכלר:   1299

דבורה ביטון: אדוני רוצה שאני אתקשר, אז בבקשה

ישראל אייכלר: אם את רוצה לעשות את זה בצד, אין בעיה, אבל הדיון יימשך

ישראל אייכלר:  1299 הוא מפנה

ירון עמוס לוי: הבעיה היא לא מתן המענה

ישראל אייכלר: ירון לוי, בוא ספר על עצמך, כחבר כנסת חדש

ישראל אייכלר:  בבקשה

ירון עמוס לוי: לפני שנכנסתי, נכנסתי ב-1 לאוגוסט, בשבועות המקדימים  כולם סיפרו לי איך להיכנס למושב מאוד מורכב

ירון עמוס לוי:  אני חושב שאחרי שנכנסתי, גם חברי הבית לא ידעו עד כמה מורכב הוא יהיה

ירון עמוס לוי:  אני מגיע מעיריית בת-ים, סגן ראש עיריית בת-ים, החלפתי את אורנה ברביבאי שיצאה להתמודדות

הוועדה המיוחדת: בהצלחה

ירון עמוס לוי: תודה רבה

ירון עמוס לוי:  אני רוצה להתחבר, לתמצת את הדברים, כי נאמרו כאן דברים מאוד חשובים, וחבר הכנסת ביטון הציג את זה בצורה מאוד יפה

ירון עמוס לוי:  מאוד פשוט

ירון עמוס לוי:  לתכלל את האירוע, מוקד אחד שיתכלל אותו, ושהזרועות שלו יגיעו לרשויות המקומיות

ירון עמוס לוי:  אחת הבעיות שאני מזהה, כל חברה מסחרית, או כל גוף, או כל משרד ממשלתי, היום אנחנו רואים בפרסומות – מתן מענה עם טלפון לפגיעה נפשית

ירון עמוס לוי:  חשוב להזכיר כאן, מה שלא הוזכר בתחילת הדיון, מערכת בריאות הנפש הורעבה במשך שנים, ואי-אפשר עכשיו לבוא ולצפות מהם שהם איתרו איזשהו פתרון קסם שיפתור את המצב

ירון עמוס לוי:  יש כאן עבודת מטה מאוד רצינית שצריכה להיעשות

ירון עמוס לוי:  יפה שעה אחת קודם

ירון עמוס לוי:  אם אנחנו ניקח את הנושא הזה ונבנה כאן איזושהי תוכנית שתפתור את המצב, וכפי שחברת הכנסת דבי ביטון אמרה, לאותם אנשים שנפגעו, שחוו את הטראומה, ואותם אנשים כמונו, תושבי המדינה, שהנשמה שלנו גם נפצעה, היא לא הייתה שם, אבל המראות של המשפחות, החיילים, זה גם ישנה אותנו ואת הילדים שלנו, ואנחנו צריכים להסתכל בצורה רחבה על האירוע

ירון עמוס לוי:  תודה רבה

ישראל אייכלר: תודה רבה

יוסף עטאונה: תודה רבה, כבוד היושב-ראש, בדבריך בין היתר אמרת שבכל רשות יהיה מישהו מתכלל לכל המצוקות, ייתן מענה וירכז אותן

יוסף עטאונה:  אני רוצה להעלות מצוקה של 120 אלף ערבים בדואים בנגב שחיים ב-35 יישובים לא מוכרים, שאין להם שום מעמד מוניציפלי

יוסף עטאונה:  אני, בשבוע האחרון רץ מוועדה לוועדה, ומציג את המצוקה שלהם שהם לאורך שנים אין בהם הכרה, שקופים, אף אחד לא רואה אותם

יוסף עטאונה:  ומתחילת המלחמה, כבר 25 ימים הם מופקרים ללא מיגון, ללא התראה, וחיים בפחד, וגם שילמו מחיר מאוד כבד – שבעה אנשים נהרגו מנפילה ופגיעה של טילים, פגיעות ישירות בבתים ומהרסיסים, ולמרות כל הפניות שלנו לכל הגורמים - - -      

ישראל אייכלר: מה זאת אומרת הם יישובים לא מוכרים, הם לא אפילו באיזו מועצה אזורית?     

יוסף עטאונה: לא

יוסף עטאונה:  אין להם שום מעמד

ישראל אייכלר: אני שואל שאלה של כל השנה, למה אין להם מועצות אזוריות? אם הם פזורים - - -     

יוסף עטאונה: הם לא מועצה אזורית

הוועדה המיוחדת: יש טיפול באזור גם מי שלא מוכר מטופל על-ידי המועצה האזורית

יוסף עטאונה: לא

יוסף עטאונה:  זה לא נכון

ישראל אייכלר: אנחנו עכשיו מדברים בשעת מצוקה, בשעת חירום

יוסף עטאונה: אני אסביר

יוסף עטאונה:  יש מועצה אזורית לכפרים הלא מוכרים שגם היא לא מוכרת על-ידי משרד הפנים, והיא, אין לה סמכות לתת שום שירותים

יוסף עטאונה:  יש הסכמים של המדינה רק עם משרד החינוך על חלק מהיישובים האלה לשירותי חינוך, שגם בעת הזו, אתמול הייתי בפגישה על זה שעות גם אצל ראש עיריית דימונה, וגם עם מועצת אל-קסום

יוסף עטאונה:  עד עכשיו האנשים האלה אפילו בהגדרה, הם מוגדרים שטח פתוח

יוסף עטאונה:  על התראה של אזעקה שיתריעו שיש נפילה של טילים היא לא מופעלת

יוסף עטאונה:       ידידי מיכאל, אני אעביר לך תמונה

יוסף עטאונה:  אתמול ביישוב סאוויה, יישוב לא מוכר, בעת הנפילה, אתה רואה איך הילדים נחבאים ליד הרכב, זו הטראומה האמיתית שאין לה שום מענה

יוסף עטאונה:  יש למשרד הפנים ושר הפנים את כל הסמכות לתת פטור

יוסף עטאונה:  פנינו לוועדה ארצית לתכנון בנייה שייתן לאנשים – אם המדינה לא יכולה לספק את המיגון, לפחות, שיתנו מענה תכנוני משפטי לאנשים האלה שידאגו למיגוניות להם

יוסף עטאונה:  עד לרגע הזה יש יוזמות מבורכות של חברה אזרחית שזה לא מספיק

יוסף עטאונה:  אבל זה לא יכול למלא את התפקיד של המדינה

ישראל אייכלר: חשוב מאוד שהעלית את זה

ישראל אייכלר:  אני רוצה שחבר הכנסת ביטון יענה לך

ישראל אייכלר:  למה אני רוצה שהוא יענה, כי הוא גר בשכנות

הוועדה המיוחדת: קודם כל, לפני שנדבר על זה, הקהילה הבדואית שילמה בחיים במלחמה הזאת - עשרות הרוגים

הוועדה המיוחדת:  שנית, ראינו גילויים אדירים של הצלה על-ידי אזרחים בדואים, ממש שהצילו מן התופת אנשים מבארי וממקומות אחרים

הוועדה המיוחדת:  שלישית, אלפי בדואים מתנדבים בימים האלה, בירוחם, בנגב, אל-קרינאוי שקלט 1,000 אנשים במצפה רמון ועוד רבים אחרים

הוועדה המיוחדת:  אז גם את הדבר הזה  יש לומר

הוועדה המיוחדת:  והדבר האמיתי – המצב איום ונורא במגזר הבדואי בתחומים של מיגון

הוועדה המיוחדת:  מה שנדרש זה לשים מיגוניות יבילות

הוועדה המיוחדת:  העדיפות – קודם כל בכלל למוסדות חינוך ובתי ספר שנמצאים בפזורה וגם להם אין מיגון

יוסף עטאונה: אין אף בית ספר מוגן

הוועדה המיוחדת: אז קודם כל שאנחנו נשים בבתי ספר, וליד המרפאות, כל אוהל לא נצליח

יוסף עטאונה: זה לא כל אוהל

יוסף עטאונה:  אני מדבר על ריכוזים - - -      

הוועדה המיוחדת: יש מיקוד

הוועדה המיוחדת:   יש מקומות שיש מרכזים של מאסה, זה מקום נכון לשים מיגוניות, והדרישה הזאת היא במקום, והוועדה הזאת מגבה את הדרישה הזאת, ואנחנו פועלים על-פיה

הוועדה המיוחדת:  בשולי הדברים, כרגע אני שומע שבכלל יש תלמידים שלא הולכים לבית ספר בגלל איזה ויכוח דבילי על הסעות, ולא ברור איזה שר בממשלה אמור לדאוג שיהיו הסעות של הילדים האלה לבית ספר, על פניו זה שר החינוך, אבל הוא אומר זו לא מועצה, זה לא אני

הוועדה המיוחדת:  הלכתי לשוויון חברתי, אז הלכתי לשיקלי, והוא אמר - זה לא אני, זה אחר

הוועדה המיוחדת:  אז הלכתי לארבל

הוועדה המיוחדת:  בינתיים, אלפי ילדים לא הולכים לבית-הספר בגלל הסעה דבילית של עלויות גרושים בימי מלחמה

הוועדה המיוחדת:  ואם הם לא הולכים לבית ספר, הם בסיכון

יוסף עטאונה: גם אם אתה תדאג להסעה, איך תסיע אותו לבית ספר לא מוגן? מי ייקח אחריות על אלף תלמידים בבית ספר כשאין מיגון?     

ישראל אייכלר: זה מה שאמר חבר הכנסת ביטון, שחייבים לשים מיגוניות יבילים בכל מקום, זה דבר שאפשר לעשות, צריך להציל נפשות זה לא צחוק

ישראל אייכלר:  טוב שהעלית את הנושא הזה

ישראל אייכלר:       בבקשה, חברת הכנסת וולדיגר

מיכל מרים וולדיגר: התקשרתי למוקד

מיכל מרים וולדיגר:  ענו לי יחסית מהר

מיכל מרים וולדיגר:  המוקד הוא בעצם ספר טלפונים

מיכל מרים וולדיגר:  הוא לא מענה שאני סבורה שצריך לעשות

ישראל אייכלר: לא, על זה דיברתי

ישראל אייכלר:  את טענת שאנשים לא יודעים

ישראל אייכלר:  יש המון מוקדים, המון מספרים, ולא יודעים

ישראל אייכלר:  אמרתי שיש מספר אחד שמפנה מיד למספר הנכון

ישראל אייכלר:  כמה שרשום לי זה לקח לך דקה וחצי

מיכל מרים וולדיגר: לא יודעת כמה זמן לקח לי

מיכל מרים וולדיגר:  לקח לי יחסית מהר

ישראל אייכלר: העוזר שלי בדק – דקה וחצי, והייתה תשובה

ישראל אייכלר:  הם הפנו למרכז חוסן – שזה *5486

ישראל אייכלר:  חשוב שהציבור יידע

ירון עמוס לוי: אז הציבור צריך לדעת

מיכל מרים וולדיגר: אנחנו שנינו רוצים את אותו דבר

מיכל מרים וולדיגר:  אני גם לא תוקפת ממשלה, אני חלק מהקואליציה

ישראל אייכלר: כשאת מדברת בלי הפסקה, אז הצופה חושב שאנחנו מתווכחים, אנחנו לא מתווכחים, אנחנו באותו צד

ישראל אייכלר:  אני יודע מה את עושה כל הזמן בשביל האנשים שזקוקים לסיוע בתחום הנפש, כולם יודעים את זה

ישראל אייכלר:  אבל פה, במקרה הזה של המוקדים שדיברת עליו שזה מפוזר, ואין מוקדים, יש מוקד – 1299

ישראל אייכלר:  חשוב שכל צופה יידע את זה

ישראל אייכלר:  במקרה של מצוקה, יש 1299, והוא מפנה מיד

מיכל מרים וולדיגר: הוא לא מפנה, זאת בדיוק הנקודה

מיכל מרים וולדיגר:  מוקד – אתה מתקשר אליו, ומה שקרה עכשיו, הוא נתן לי מספרי טלפון, הוא לא אמר לי רק את זה

מיכל מרים וולדיגר:  הוא נתן לי מספרי טלפון שאני אמורה לנתק ולהתקשר למספרי הטלפון האלה

מיכל מרים וולדיגר:  בין היתר רווחה – 118

מיכל מרים וולדיגר:  התקשרתי ל-118

מיכל מרים וולדיגר:  הוא לא יודע, הוא מפנה אותי הלאה

מיכל מרים וולדיגר:  זה לא נכון, כי כאשר בן-אדם נמצא במצוקה – אני מתקשרת למוקד, המוקד אומר לי: אה, את רוצה את זה, רק שנייה, והוא זה שמתקשר, והוא זה שיוצר את הקשר

מיכל מרים וולדיגר:  לא שהבן-אדם עצמו

מיכל מרים וולדיגר:  בחיים כתיקנם, יש ספר טלפונים שזה המוקד, הוא אומר לי: תקשיבי, את רוצה ככה? אין בעיה תפני

מיכל מרים וולדיגר:  ואני מנתקת ומתקשרת

דבורה ביטון: זה רעיון מצוין

ישראל אייכלר: אין עצה יותר טובה אני יכול להגיד לך

ישראל אייכלר:  אין טלפון אחד

מיכל מרים וולדיגר: דבר נוסף אדוני

מיכל מרים וולדיגר: אני התקשרתי למספר אחד, הוא מקשר לאותה שיחה

מיכל מרים וולדיגר:  אני לא צריכה לנתק ולחפש את הטלפון הבא

ירון עמוס לוי: 	על זה הדיון

ירון עמוס לוי:  אנחנו מדברים על זה שיש כאן חוסר סדר

דבורה ביטון: בהקשר לעצה שלה, מאוד חשוב שבתקשורת, בטלוויזיה, היום כולם שם, נתחיל לחשוף את המספרים האלה

דבורה ביטון:  מספר אחד

ישראל אייכלר: חבר הכנסת אלמוג כהן, הגיבור שלנו מאופקים

אלמוג כהן: אדוני היושב-ראש, אני רחוק מלהיות גיבור

אלמוג כהן:  רחוק שנות אור

ישראל אייכלר: לא יעזור לך

ישראל אייכלר:  יש דברים שנכנסים להיסטוריה, אתה לא תמחק את זה

אלמוג כהן: לא, אדוני

אלמוג כהן:  אני עשיתי מה שרבים וטובים עשו

אלמוג כהן:  הגנתי על הילדים ועל הבית שלי כמו כולם

אלמוג כהן:  ברשותך, אדוני היושב-ראש, ראשית, אני רוצה לומר שהתגעגעתי אליך

אלמוג כהן:  כיף לראות אותך ואת חברי מיכאל, היושב-ראש, שני אנשים שאני מאוד אוהב ומעריך

אלמוג כהן:  מיכל, שעושה עבודת קודש בנושא הטיפול הנפשי

אלמוג כהן:       אני רוצה לתת את נקודת מבט האישית שלי

אלמוג כהן:  פה, במקרה דנן, אנחנו נשאלים האם אנחנו רוצים להיות טקטיקנים או אסטרטגיים

אלמוג כהן:  אני רוצה להסביר למה

אלמוג כהן:  מפני שאנחנו כרגע עם מה שהעמותות שעושות עבודת קודש מתמודדת, זה איך לומר – תחילת המערכה הנפשית

אלמוג כהן:  ולכן, אדוני היושב-ראש, ההצעה שלי היא כדלקמן

אלמוג כהן:  מה שלדעתי צריך לקרות בהובלת היושב-ראש והח"כים הנוגעים בדבר, זו תקנה, או עדיף חוק, הצעת חוק אפילו ממשלתית שתלאים שתי עמותות – ער"ן, ונט"ל, מפני שהעמותות האלה יודעות לעשות בצורה ווירטואוזית מה שהמדינה לא יודעת לעשות בתוך פרקי זמן קצרים מאוד

אלמוג כהן:  המערך, השלד כבר קיים אפילו כהוראת שעה

אלמוג כהן:  להלאים אותן, ולהפנות את האזרחים מפני שהולך להיות צונאמי

אלמוג כהן:  רק אצלי בבית – זה שלושה נפשות שהצטרכו טיפול, אין מה לעשות

אלמוג כהן:  כמוני יש עוד מאות אלפים

אלמוג כהן:  ואם אנחנו לא נדע להיות מספיק ורסטיליים וגמישים בהחלטות שלנו כמחוקקים – אנחנו לא נצליח להגיע

אלמוג כהן:  ובעוד 15 ו-20 שנה, אנחנו כמדינה נשלם אלפי מונים יותר יקר, במרכאות, כדי לטפל בהם

אלמוג כהן:       ולכן, אני חושב אדוני היושב-ראש, שההצעה של הלאמתן של שתי העמותות הללו, יכול להיות שצריך יותר, אני לא מעורה מספיק כמו חברתי מיכל וולדיגר בפרטים, זה לדעתי פתרון מצוין

אלמוג כהן:  השלד מוכן, אנחנו מסורבלים

ישראל אייכלר: כן

ישראל אייכלר:  אלמוג

ישראל אייכלר:  אבל אם אתה אומר שהם כל כך יעילים, אני חושש שאם תלאים אותן הן יהפכו לביורוקרטים

אלמוג כהן: לא אמרתי את כולם

אלמוג כהן:  אני מתנצל למי שלא אמרתי את שמו, אני לא מעורה בפרטים

הוועדה המיוחדת: הפתרון הוא משל"ט של ממשלה במגזר שלישי

הוועדה המיוחדת:  אנחנו פשוט רוצים להעלות את שר הבריאות שהתפנה מסיור דחוף שהוא מסייר בשטח

הוועדה המיוחדת:  אדוני השר, אתה יודע, בדרך כלל עכשיו לא מאשרים לחברי כנסת לעלות בזום, קיבלנו אישור מהיועצת המשפטית שתעלה כשר הבריאות, ותציג את האמירה שלך לגבי אותו משל"ט טראומה בהובלת משרד הבריאות שיתכלל את משרד החינוך, הרווחה, הביטוח הלאומי והעמותות כדי לעשות סדר בהמון עשייה טובה שיש, אבל מחייבת איזה סדר ממשלתי שאתה מכיר את הבעיה

הוועדה המיוחדת:  אנחנו בהזדמנות הזאת גם דרכך רוצים להודות לכל המטפלים, לכל הרופאים, הפסיכיאטרים, לכל האחיות שתפקדו היטב באותו יום ארור ונמהר

ישראל אייכלר: כבוד השר אריאל בוסו

ישראל אייכלר:  אני רוצה להגיד לך שעשית פה תקדים היום

ישראל אייכלר:  לכבודך, ולכבוד המצב, אפשרו להעלות בזום, למרות שהתקנה פה שהנוהל של הייעוץ המשפטי לא מסכים שחבר כנסת יעלה

ישראל אייכלר:  אנחנו ביקשנו, חבר הכנסת ביטון ואני, שאתה תופיע כשר, כי חבר כנסת אסור להעלות בזום

ישראל אייכלר:  אבל כשר, שעכשיו אתה ממונה ואתה נמצא בעבודה, עבודת הקודש שלך, וכשר הבריאות תתייחס לעניין הזה שהעלה חבר הכנסת ביטון בעניין המצוקה והפוסט טראומה שאנשים רבים מאוד ייכנסו עכשיו בתקופה הקרובה, ואם המשרד שלך יוכל לתכלל את זה

ישראל אייכלר:  אם אתה על הקו, אולי תדווח לנו גם על מה שעלה אתמול פה על-ידי נציגי משרד הבריאות לגבי הקשיים בפינוי האנשים עם מוגבלויות אם אתה מעודכן

הבריאות אוריאל בוסו: נתחיל מהסוף

הבריאות אוריאל בוסו:  הייתי במספר מקומות שהם בעלי מוגבלות שצריך לטפל בהם בנגישות, בטיפול

הבריאות אוריאל בוסו:  אני רוצה להודות לכם יושבי ראש הוועדות, הרב אייכלר, וחבר הכנסת ביטון

הבריאות אוריאל בוסו:  אני רואה חשיבות רבה, ואני לא אומר את זה כאמירה

הבריאות אוריאל בוסו:  אני מבין כמה הוועדה חשובה, וברור לכם שאם הייתה לי אפשרות הייתי מגיע פיזית לוועדה

הבריאות אוריאל בוסו:  כרגע סיימתי מפגש עם דמות חשובה שנעדכן בהמשך ונדווח

הבריאות אוריאל בוסו:  אני עדיין ממשיך למרכזי השיקום בצפון, בפורייה

הבריאות אוריאל בוסו:  כמו שאמרתם, בריאות הנפש, זה האירוע שכרגע משרד הבריאות ניגש אליו במלוא העוצמה

הבריאות אוריאל בוסו:  בראש סדר העדיפויות הצבתי גם את הקבינט החברתי כלכלי

הבריאות אוריאל בוסו:  עולה מן המצב בשטח – כרגע סיימתי, ואני עדיין מתעדכן בנתונים, שיחה עם ד"ר גלעד בודנהיימר, יושב-ראש אגודת בריאות הנפש במשרד הבריאות

הבריאות אוריאל בוסו:       נתחיל מהנקודה שכל אחד ואחד מדבר עליו, דיברתם הרגע על העמותות

הבריאות אוריאל בוסו:  הבנו באירוע הזה שצריך גוף מתכלל

הבריאות אוריאל בוסו:  אנחנו כרגע עובדים על הצעת מחליטים שתגיע לממשלה לגבי התוכנית הכללית של בריאות הנפש

הבריאות אוריאל בוסו:  לא אלאה אתכם, אבל התוכנית היא מאקרו תוכנית, אבל עדיין היא בליטושים אחרונים, כי ביקשתי עדיין ממי שמקבל את התוכנית שיישב עם מנהלי בתי החולים לבריאות הנפש עם גופים, כמו שאמרתם, שמלווים את בריאות הנפש, כדי שהתוכנית תהיה מלוטשת עד הסוף

הבריאות אוריאל בוסו:  מדובר בתוכנית מאוד גדולה, הרבה יותר ממאות מיליונים, לא רק בכסף, אלא בתכלול שלה – בהוספת כוח אדם, ולתת אפשרות לפסיכולוגיה לתת מענה נפשי ראשוני, נקרא לזה תומך נפשי

הבריאות אוריאל בוסו:  צריך להוסיף 200 פסיכיאטרים בשנה, סדר גודל שמדובר בהמון כסף ובכוח אדם

ישראל אייכלר: אמרת 200 פסיכיאטרים שצריך להוסיף

ישראל אייכלר:  אתה חושב שיש 200 פסיכיאטרים בארץ? יש מצוקה גדולה מאוד במקצוע הזה, אתה יודע את זה

הבריאות אוריאל בוסו: צריך לזכור שבריאות הנפש מגיע לאירוע הזה בחסר עצום ללא קשר לאירוע הזה

הבריאות אוריאל בוסו:  היא נמצאת בחסר – המונח בריאות הנפש מגיע לחוסר במדינת ישראל עוד לפני האירוע

ישראל אייכלר: מה בעניין המשל"ט שדיבר חבר הכנסת ביטון

ישראל אייכלר:  אתה יכול לקחת על עצמך את הדבר הזה?     

הבריאות אוריאל בוסו: אנחנו בהצעת מחליטים הולכים לדבר על זה

הבריאות אוריאל בוסו:  משרד הבריאות יהיה צריך לתכלל תחתיו את משרד הרווחה, ביטוח הלאומי, פיקוד העורף, רשויות מקומיות, כולם

הבריאות אוריאל בוסו:  שלא יהיה מצב שאחד יקבל 12 טיפולים, ויתרה מזאת, ואחד לא יידעו עליו שהוא קיים בכלל

הבריאות אוריאל בוסו:  אנחנו צריכים ליזום גישה לאנשים שאפילו לא בטוחים בעצמם, או לא יודעים שהם זקוקים לסיוע נפשי, אם זה מתנדבים, או אנשים שנמצאים בגל השני והשלישי, לא רק מבארי

הבריאות אוריאל בוסו:  אנשים שגם הם מחוץ לקיבוץ והמשפחות שלהם נטבחו

הבריאות אוריאל בוסו:  הקהילה נפגעה

הבריאות אוריאל בוסו:  אנשים בשדרות בחרדה, באופקים, בנתיבות, באשדוד

הבריאות אוריאל בוסו:  הייתי באחת מבתי החולים וראיתי אישה חרדתית כולה

הוועדה המיוחדת: השר, הצעת המחליטים היא תגיע מהר, ובתוכה יהיה משל"ט וראייה כוללת של כלל הממשלה בנושא בטיפול בטראומה

הבריאות אוריאל בוסו: כן

הבריאות אוריאל בוסו:  כחלק מהמגמה של הצעת מחליטים, שהיא תכלול החלטה שמשרד הבריאות יתכלל את אירוע בריאות הנפש במדינת ישראל כגוף מקצועי, גם כן אגמית מבחינת מידע

הבריאות אוריאל בוסו:  אתה יודע תקציבית אתה יכול לפזר, בסוף יהיה מצב שחלק יקבלו וחלק לא יקבלו

ישראל אייכלר: לכן ביקש חבר הכנסת ביטון שיהיה משל"ט אחד בראשותך

ישראל אייכלר:  שיהיה בהצלחה גדולה

הוועדה המיוחדת: אנחנו מחכים להחלטה הזאת

הבריאות אוריאל בוסו: אנחנו מקדמים אותה

ישראל אייכלר: תודה רבה

אלמוג כהן: ברשותכם, חצי משפט

אלמוג כהן:  אני עדיין בא ואומר

אלמוג כהן:  אנחנו משחקים בהרכב מצוין, אבל לא יהיה מי שיבקיע את הגול

אלמוג כהן:  זה הולך להיות מאסה של מאות אלפי פונים, מישהו צריך לתכלל את זה

הוועדה המיוחדת: כלל הממשלה צריכה לעבוד יחד והעמותות

הוועדה המיוחדת:  יש פה בלבול במילים ובשפה

הוועדה המיוחדת:  יש מוקדים, כל עמותה שמטפלת יש לה מספר טלפון זה המוקד

הוועדה המיוחדת:  אנחנו לא מדברים רק על מספר טלפון אחד ממשלתי שאם אתה בטראומה תחייג אלינו ויפנו לטיפולים, אלא משל"ט

הוועדה המיוחדת:  מקום מרכזי שמשרדי הממשלה יושבים יחד ונציגי העמותות יחד באותו מקום, ואז הכול זורם והכול מתואם

הוועדה המיוחדת:  עשינו את זה באיתור חללים

הוועדה המיוחדת:  עשינו את זה במפונים

הוועדה המיוחדת:  יש משל"ט לכל תחום כזה, והממשלה יודעת לעבוד יחד

הוועדה המיוחדת:  בטראומה אנחנו דורשים שיהיה תכלול של טיפול בטראומה

הוועדה המיוחדת:  ואם שר הבריאות מוביל את זה ויביא את זה מהר – נברך על המוגמר, מחכים להחלטה הזאת, ובתוך זה יהיה חייב לתת גב לגופים שנותנים שרות

הוועדה המיוחדת:  הזכרת עמותות, הן עכשיו מוציאות פי חמש ממה שהיה כי המספרים גדלו, אז הממשלה צריכה לתת לעמותות האלה כסף מידית

אלמוג כהן: כשהם יתחילו לטפל ב-5% הראשונים המשאבים כבר יגמרו

אלמוג כהן:  ואז כשאנחנו רוצים להעביר להן איזשהו תקצוב רגולטורי זה פחות מסובך, באילוץ משפטי

אלמוג כהן:  בינתיים כל יום שעובר השריטה הופכת לבקע

אלמוג כהן:  תודה, אדוני היושב-ראש

ישראל אייכלר: אני רוצה לסכם מה שאלמוג אמר

ישראל אייכלר:  שכל מה שידענו עד היום על בריאות הנפש ועל פוסט טראומה זה אין ואפס למה שמחכה לנו מהיום והלאה

ישראל אייכלר:  ולכן, כל מה שידענו עד היום זה ממש טיפות בים הגדול הזה בצונאמי

דוד קורן: אני המנכ"ל של ער"ן

דוד קורן:  מר אלמוג, אני לא חושב שצריך להלאים - צריך לתמוך

דוד קורן:  מה שעובד בשגרה -  עובד בחירום, והוא עובד טוב

דוד קורן:  אנחנו מקבלים היום אלפי פניות ביום, ואנחנו מפנים מאות פניות ביום, לא כולם יהיו בטראומה, גם את זה צריך לזכור

דוד קורן:  אבל אלה שיהיו בטראומה מגיעים אלינו, ואנחנו מפנים גם לנט"ל וגם למרכזי החוסן, ולמרכז החוסן הארצי וגם לקופות החולים

דוד קורן:  שוב, חבר הכנסת ביטון ואייכלר, מה שאני אומר צריך להשתמש בידע שקיים, ביכולת שקיימת ולתמוך

דוד קורן:  אנחנו יודעים לעשות את העבודה, ונדע להגדיל אותה ולהכפיל אותה לפי הצורך

ישראל אייכלר: תודה רבה

אפרת שפרוט: אני מצטרפת לדברים של דוד

אפרת שפרוט:  חברים, מהבחינה הזאת באמת פי עשר פניות משגרה

אפרת שפרוט:  אנחנו אחרי 12 אלף פניות רק בשלושה השבועות האלה

אפרת שפרוט:  אני אגיד שער"ן הוא קו מאוד גדול

אפרת שפרוט:  נט"ל, נוסף להיותו קו, הוא גם הטיפול עצמו

אפרת שפרוט:  זאת אומרת, ער"ן היום בשיתוף משרד הבריאות הקימו מרכז חוסן ארצי

אפרת שפרוט:  השיחות מגיעות לשם, והם יודעים להפנות אלינו כדי שטיפול המשך, הטיפול הקליני, הפסיכולוגים והעובדים הסוציאליים יתנו

אפרת שפרוט:  אני מצטרפת למה שנאמר פה על ידי חברי הכנסת

אפרת שפרוט:  בריאות הנפש נושא שהורעב שנים, אי אפשר לחשוב שבשבועיים הדברים ייפתרו

אפרת שפרוט:  רוב המטפלים ברחו לקליניקות הפרטיות

אפרת שפרוט:  אני נאלצתי גם השבוע להעלות את התעריף שאני משלמת

אפרת שפרוט:  אני לא מוכנה להסתמך בקליניקות

אפרת שפרוט:  המתנדבים חייבים שיהיו אנשי טיפול בשכר, שלוקחים אנשים לחודשים ושנים קדימה, ולא לשלוש פגישות

אפרת שפרוט:  הקווים הם השער הראשון, ואחרי זה לעבור לטיפול ארוך טווח

אפרת שפרוט:      אני רוצה לעשות הבחנה שאני חושבת שעושים פה קצת סלט בין שני נושאים ששניהם חשובים

אפרת שפרוט:  הראשון – משל"ט של משרדי הממשלה והמוקדים השונים שהוא טכני, הוא לא של בריאות הנפש

אפרת שפרוט:  נורא חשוב שבפרסומות בטלוויזיה יפנו את האנשים למקום אחד שיודע להעביר למשרדי הממשלה השונים, ולא שכל משרד ממשלתי יעשה פרסומת למשרד שלו

אפרת שפרוט:  חוסן, זה כל הנושאים

אפרת שפרוט:  בן-אדם צריך עכשיו דיור, ומס רכוש, ולסדר את כרטיס האשראי שלו ואת תעודת הזהות, כל הדברים האלה יעזרו לו

הוועדה המיוחדת: אני מתמקד היום בטראומה

אפרת שפרוט: אתם דיברתם פה על משל"ט

אפרת שפרוט:  צריך שיהיה פה משל"ט של משרדי הממשלה

אפרת שפרוט:  זה דבר אחד

אפרת שפרוט:  ויהיה פה את המוקד של ענייני הטראומה, זה כן הוקם עכשיו מתחילת המלחמה הוקם מרכז חוסן ארצי שהוא מפנה בבת אחת לארגונים

אפרת שפרוט:  צריך להגדיל מאוד את התקציבים

אלמוג כהן: אני אומר את זה כמי שגר באופקים

אלמוג כהן:  אנשים עוד לא התחילו לעכל, זה פשוט קורה בתהליך נפשי, כל אחד בקצב שלו

אלמוג כהן:  אבל אני שואל שאלת תם

אלמוג כהן:  ראשית, אני מאוד מוקיר ומעריך את עבודת קודש שאתם עושים

אלמוג כהן:  אבל אני מנסה להבין האם המאסה תגדל פי חמש, או פי עשר חלילה, האם אתם יודעים – זה כמו חולה שכרגע נמצא בטראומה, הוא עדיין לא מבין מה קרה לו, הגוף עדיין מוצף אדרנלין

אלמוג כהן:  האם הם יידעו להתמודד עם מסות

אפרת שפרוט: כן

ישראל אייכלר: אתה יודע שבכמויות שיש להם הם לא יוכלו

ישראל אייכלר:  והתשובה היא שאם יתחזקו אותם והמשל"ט יספק להם פסיכולוגים ופסיכיאטרים וכל מה שצריכים, הם יוכלו בעזרת השם להתמודד

דוד קורן: ותקציבים כמובן

חנה שטרום כהן: אני פסיכולוגית קלינית, רק 40 שנה בשירות הציבורי

חנה שטרום כהן:  הובלתי את הפורום לרפורמה לבריאות הנפש, לצערנו נכשלנו

חנה שטרום כהן:  מאז שהעבירו את הרפורמה, אין מערך בריאות נפש ציבורי

חנה שטרום כהן:  אנחנו משלמים את המחיר היום

חנה שטרום כהן:  אני רוצה להתייחס למה שקורה

ישראל אייכלר: את מתכוונת שהעבירו לקופות חולים

חנה שטרום כהן: כן

חנה שטרום כהן:  זה לא פתרון

חנה שטרום כהן:  התחנות עבדו על עקרון מאוד חשוב שבתוך הקהילה יש מרכז בריאות נפש, הוא מוכר לכולם

חנה שטרום כהן:  יש דלת פתוחה, כל אחד יכול להיכנס

חנה שטרום כהן:  הטיפול הוא החל מהינקות עבודת מניעה

חנה שטרום כהן:  החוסן הנפשי, הוא תוצר של שני דברים – התורשה, צורת הגידול שלך, והלחצים מבחוץ

חנה שטרום כהן:  ככל שיש יותר חוסן פנימי – יש יותר יכולת עמידה

חנה שטרום כהן:  יש כמה כללים לעבודה

חנה שטרום כהן:  יש להבחין בין התערבות באירוע מתגלגל, כמו שיש עכשיו, לבין אירוע של אחר, המצב הנפשי שלאחר

חנה שטרום כהן:  זאת עבודה אחרת לגמרי

חנה שטרום כהן:  כרגע יש לנו פניות מטורפות של אירוע מתגלגל

חנה שטרום כהן:  יש לזה כללים

חנה שטרום כהן:  אפשר ללמד את זה

חנה שטרום כהן:  היה פה אחד שדיבר על ללמד את הציבור, זה יופי של דבר, אפשר ללמוד בזה

חנה שטרום כהן:  יש עקרונות מאוד בסיסיים

חנה שטרום כהן:  אנשים עובדים על-פי פרדיקציה, הם יודעים איך להתנהל בעולם

ישראל אייכלר: את יכולה להעביר לנו תוכנית מפורטת, כדי שנוכל לפרסם את זה

ישראל אייכלר:  תשלחי לנו, אנחנו נפרסם את זה באתר של הוועדה

חנה שטרום כהן: שלחתי דף עמדה למזכירות הוועדה

חנה שטרום כהן:  ביקשתי להעביר את זה לכל המשתתפים

ישראל אייכלר: אני חייב לסיים

חנה שטרום כהן: אני רוצה להגיד משהו ברמה טכנית מה שצריך לעשות

חנה שטרום כהן:  יש במדינת ישראל בהסתדרות הפסיכולוגים 14 אלף פסיכולוגים שרובם מטפלים מיומנים וגם מומחים בטראומה, הם לא מנוצלים

חנה שטרום כהן:  יש את בריאות הנפש בהסתדרות העובדים הסוציאליים, הם לא מנוצלים

חנה שטרום כהן:  אני משתתפת כמו כל חבריי בכמה קבוצות שאנחנו מלאים בפניות – זה לא יעיל, זה לא מסודר

חנה שטרום כהן:  ניסיתי לפנות כאחת שמכירה את המערכת לבקש – גייסו אותנו לאתרים שאתם עובדים בהם

חנה שטרום כהן:  והתשובה הייתה – יש בעיית ביטוח, זו התשובה

חנה שטרום כהן:  אני מבקשת שכל אחד - התקשורת, קופת חולים, ביטוח לאומי, כל אחד מפרסם את השם שלו עם קצת שיווק ומבלבל את האנשים

חנה שטרום כהן:  קודם כל צריך להיות מספר אחד קצר כמו 100

חנה שטרום כהן:  תודה רבה

חנה שטרום כהן:  אני אומרת את זה מניסיון

ישראל אייכלר: תודה רבה

אריה מונק: אני מ"בית חם"

אריה מונק:  רק להגיד מילה אחת, שאני עכשיו בא מהוועדה השנייה, ועדת הבריאות, שמדברת שוב על הנושא הזה

אריה מונק:  הנושא הזה של הריצ'ינג אאוט, כמו שאומר כל הזמן חבר הכנסת ביטון והרב אייכלר, הנושא הוא לא לחכות שיפנו אלינו

אריה מונק:  אנחנו היום קולטים אנשים שהם כבר בטראומה, עדיין לא בפוסט, כי הפוסט יגיע בהמשך

אריה מונק:       לכן אני רוצה רק לומר, אנחנו הקמנו כמו ער"ן ונט"ל, קווים שמופנים לציבור הדתי והחרדי, מותאמי תרבות שעושים את כל התהליך, משהו שהוא כמו one stop shop  כל מי שמתקשר ונכנס לתוך המאגר הזה, לא עוזבים אותו עד שהוא מקבל את כל הטיפולים

אריה מונק:  אנחנו יש לנו רשימות גם של אנשי זק"א, וגם של אנשים אחרים בקהילות שאנחנו פונים אליהם

אריה מונק:  אנחנו הקמנו עכשיו שגרירי חוסן קהילתי באופקים – 50 שגרירים שאומרים לנו איזה בית צריך את העזרה

אריה מונק:       אני רוצה לומר, שהפתרון לא נמצא, אין לנו מספיק מטפלים במדינה

אריה מונק:  הפתרון הרבה נמצא – בתוך הנושא של החוסן הקהילתי וצריך לתת על זה דגש

אסנת אייל: אני ממרכז השלטון המקומי

ישראל אייכלר: אם תוכלי לומר במשפט אחד

ישראל אייכלר:  במשל"ט הזה אתם תוכלו להשתתף?     

אסנת אייל: בהחלט כן

אסנת אייל:  וחשוב מאוד שנהיה

אסנת אייל:  מקומי ואזורי ביחד

צגה מלקו: לגבי פרסום, שמעתי מספר אחד ממוקד

צגה מלקו:  אפשר לפנות ללשכת הפרסום הממשלתי

צגה מלקו:  זה מאוד חשוב

ישראל אייכלר: שהם יפרסמו

ישראל אייכלר:  תודה רבה

ישראל אייכלר:       בבקשה, גיל רביב, פסיכולוג ראשי של קופת חולים מאוחדת

גיל רביב: תודה רבה ליושבי הראש המשותפים

גיל רביב:  אני פסיכולוג ראשי וסגן מנהל מערך בריאות הנפש במאוחדת

גיל רביב:  גם חבר קיבוץ נחל עוז 35 שנה

גיל רביב:  מן הסתם, אני מדבר כרגע בתקופה הזאת גם ממפגשים אישיים עם משפחות, וגם מסיורים ועבודה במלונות באילת, ים המלח וכו'

גיל רביב:  כלומר, בתקופה של חוויות כל כך קשות ועוצמתיות, ושכולם נמצאים בסערה של רגשות, אני מציע להיצמד לעובדות ולתהליכים קיימים

גיל רביב:      קודם כל, האירוע הזה הוא לא אירוע פסיכיאטרי, אלא במהותו הוא פסיכו-סוציאלי

ישראל אייכלר: זאת הסיבה שוועדת הרווחה עוסקת בזה, ולא ועדת הבריאות, כי זה עניין סוציאלי

גיל רביב: לא כל מי שחווה טראומה, הוא יסבול בהמשך מפוסט טראומה בין 5% ל-15% תלוי בסוג הפגיעה

גיל רביב:  בואו נצמד לעובדות

גיל רביב:  לא כל מי שבטראומה יהיה בפוסט טראומה

גיל רביב:  התגובה של חרדה אקוטית כמו שהרבה סובלים ממנה כרגע זה פוסט טראומה, זה הפרעות נפשיות, וככאלה הן מטופלות על-ידי בריאות הנפש בארגוני הבריאות

גיל רביב:  קופות החולים מחויבות על-פי חוק להגיש סיוע רפואי ונפשי למבוטחים

גיל רביב:  במצבי חירום לקופות חולים יש שני שירותים שנפתחים בהלבשת חירום הזאת

גיל רביב:  יש קו תמיכה נפשי

גיל רביב:  בכל קופה זה המוקד של הקופה, זה מפורסם

גיל רביב:  יש את הקו הזה שנפתח אחרי שעתיים מהאירוע, הוא פועל מעט – כ-13 אלף פניות מכל הקופות

גיל רביב:  ויש קו שרות

גיל רביב:  זה לא אותו מספר בכל קופה

גיל רביב:  זה המספר של המוקד הארצי של הקופות עם ניתוב מידי

ישראל אייכלר: עם ניתוב מידי אליכם

ישראל אייכלר:  תודה רבה גיל רביב

גיל רביב: רק את השורה התחתונה

גיל רביב:  בסיס התקציב של הקופות שימושים של 2% ו-4%

גיל רביב:  מי שרוצה לסייע בתחום בריאות הנפש, להכפיל בבקשה את בסיס התקציב שהוא כבר מזמן לא ריאלי

ישראל אייכלר: תודה רבה

ישראל אייכלר:       אני מבקש לסכם

ישראל אייכלר:  חבר הכנסת מיכאל ביטון

ישראל אייכלר:  בבקשה

הוועדה המיוחדת: תודה רבה

הוועדה המיוחדת:  תודה לחברי היושב-ראש המשותף, חבר הכנסת ישראל אייכלר על המעקב הנחוש הזה, ונמשיך לעקוב עד שנביא את התוצאה

הוועדה המיוחדת:  הוועדה המשותפת לוועדת העבודה והרווחה, והוועדה לחיזוק הנגב והגליל, קוראת לממשלת ישראל, ובמיוחד למשרד הבריאות, להקים משל"ט – מרכז שליטה לתיאום ממשלתי ומגזר שלישי שירכז את כל היבטי הטיפול בטראומה ובחוסן בישראל שאנחנו מבינים שהפך להיות אתגר גדול לשנים הבאות בהיקפים שלא ראינו כמותם, וללא תיאום ממשלתי, הדבר הזה יירד לטמיון

הוועדה המיוחדת:  בתוך התיאום הזה אנחנו מבקשים את משרד הבריאות, רווחה, חינוך, רשויות, משרד הפנים ומרכז השלטון המקומי, ואזורי ועמותות מרכזיות שדרמטיות בטיפול ובליווי של חוסן בנפגעי טראומה גם במצב הראשוני וגם פוסט טראומה

הוועדה המיוחדת:       אנחנו מציעים לממשלה לקרוא למשל"ט הזה "מטריה" בראשי תיבות – מרכז טראומה יהודי הוליסטי

הוועדה המיוחדת:  אבל העיקר שהמרכז הזה יקום

הוועדה המיוחדת:      הדבר השני שאנחנו דורשים מהממשלה, להגדיל באופן דרמטי את תקציבי הטיפול בטראומה ובחוסן כפי שהצהיר השר שמקודמת החלטת ממשלה מהירה בנושא להגדלת משאבים

הוועדה המיוחדת:      אנחנו גם מבקשים מהממשלה להתייחס התייחסות מיוחדות לאוכלוסיות המוחלשות, במיוחד הבדואיות שנפגעו קשה במלחמה, וכרגע, הן ללא מיגון, וגם ללא טיפול ראוי בהיבטים של טראומה למקד מאמץ באוכלוסייה הזאת

הוועדה המיוחדת:       אנחנו מבקשים שכל העבודה תהיה ממשלה ומגזר שלישי, כפי שיודעים לעשות בכל המשל"טים האחרים שעובדים יפה עכשיו סביב נושאים שונים

הוועדה המיוחדת:  לא נוותר על כך כשתהיה ראייה ארצית להיבטים של טראומה וחוסן בישראל

הוועדה המיוחדת:  נמשיך לעקוב אחר ההחלטות

הוועדה המיוחדת:  תודה רבה לכל המשתתפים

ישראל אייכלר: תודה רבה

ישראל אייכלר:  ישיבה זו נעולה